Рођен је 1890. године у Добром Долу, срез косанички у породици досељеника из Црне Горе. Златним војничким орденом КЗм одликован је као артиљерац моравског артиљеријског пука за храбро држање у биткама на Церу и Колубари 1914. године. У тим борбама је био и рањен, тако да се 1915. године, приликом повлачења српске војске затекао у свом селу на боловању и није се повукао преко Албаније. У Топличком устанку је био четовођа а после угушења устанка био је у бугарском ропству одакле је са неколико својих другова побегао и дошао у своје село.